
הנדון: בקשה לקבל מידע ומסמכים בנוגע לנסיעות השר לחו"ל ב- 2018

בשנת 2018,  השר ישראל כ"ץ יצא פעמיים לביקורי עבודה בחו"ל (ארה"ב ועומאן). מאחר והשר כ"ץ הינו שר התחבורה והמודיעין, יוצאים בדרך כלל עם השר אנשי צוות משני המשרדים כך שכל משרד מטפל בעניינים הנוגעים אליו (תכנים) ועל מנת למנוע סרבול יתר, מטופלת הלוגיסטיקה על ידי האגף לקשרי חוץ של משרד התחבורה.

1. נסיעת השר לארה"ב (ניו יורק) 26 – 30 באפריל 2018.

1. יעדי הנסיעה: השר כ"ץ הוזמן להשתתף בכנס הג'רוזלם פוסט שהתקיים בניו יורק ב- 29.4.18 ולשאת את דבריו במסגרת האירוע. 

זוהי השנה השלישית בה השר מוזמן ומשתתף. הכנס עוסק בסוגיות מדיניות, ביטחוניות וכלכליות חברתיות. 

מאחר והאירוע התקיים ביום ראשון בבוקר, ועל מנת שהמשלחת לא תטוס בשבת, היה צורך להגיע כבר בסוף השבוע לניו יורק. מאחר והטיסות של יום שישי ה- 27.4 היו מלאות עד אפס מקום, נאלצה המשלחת להקדים ב- 24 שעות את הטיסה לארה"ב ל- 26.4.

2. מצ"ב פרוטוקול החלטת ממשלה, בו היא מאשרת את נסיעת השר לארה"ב בתאריכים הללו.
3. התשלום עבור הנסיעה מתחלק בין משרד התחבורה למשרד המודיעין על פי הפירוט הבא:

משרד התחבורה ממן את טיסות השר כ"ץ, טיסות עובדי משרד התחבורה המתלווים אליו, התשלום עבור לינת השר וכן התשלום עבור לינת עובדי המשרד המתלווים אליו. כמו כן משולם לעובדים אש"ל, בהתאם לגובה שנקבע על ידי החשב הכללי ושונות. 

משרד המודיעין מממן את טיסות עובדי משרד המודיעין, התשלום עבור לינת עובדי משרד המודיעין, רכבי המשלחת כולה ואבטחת השר הכוללות טיסות המאבטחים, לינה וכל מה שנדרש בהתאם להנחיות יחידת "מגן". כמו כן משולם לעובדים אש"ל, בהתאם לגובה שנקבע על ידי החשב הכללי.

	       




להלן פירוט ההוצאות של השר ועובדי משרד התחבורה:

	
	סכום
	גורם מממן
	שמות העובדים
	הערות

	לינה
	$8768
	משרד התחבורה 
	השר כ"ץ, שרון דוד, אלי הרשקוביץ
	הסכום הינו צפי עלויות כיוון שטרם הגיעה חשבונית ממשרד החוץ

	כלכלה
	$930
	משרד התחבורה
	השר כ"ץ, שרון דוד, אלי הרשקוביץ
	

	כרטיסי טיסה + ביטוח 
	$8962
	משרד התחבורה
	השר כ"ץ, שרון דוד, אלי הרשקוביץ
	



להלן פירוט ההוצאות של עובדי משרד המודיעין, הרכבים ואבטחת השר:

	
	סכום
	גורם מממן
	שמות העובדים
	הערות

	לינה
	$2961
	משרד המודיעין
	חגי צוריאל, ברק נפתלי, אריה שליקר, מאבטחים
	הסכום הינו צפי עלויות כיוון שטרם הגיעה חשבונית ממשרד החוץ

	רכבים
	$6770
	משרד המודיעין
	השר כ"ץ+ כל המשלחת
	הסכום הינו צפי עלויות כיוון שטרם הגיעה חשבונית ממשרד החוץ

	אבטחה
	54,360.01 ₪ 
	משרד המודיעין
	מסווג
	

	כלכלה
	3842.1 ש"ח
	משרד המודיעין
	חגי צוריאל, ברק נפתלי, אריה שליקר
	

	כרטיסי טיסה + ביטוח 
	$9093.5
	משרד המודיעין
	חגי צוריאל, ברק נפתלי, אריה שליקר
	


  

4. להלן הרכב המשלחת לארה"ב כולל תיאורי התפקיד:



מר ישראל כ"ץ- שר התחבורה והבטיחות בדרכים ושר המודיעין
מר אלי הרשקוביץ – רכז לשכה בלשכת השר - אחראי ניו מדיה וכתיבת נאומים לשר
גברת שרון דוד – מנהלת קשרי חוץ- אמונה על תיאום נסיעות שר ומנכ"ל לחו"ל, הכנה וליווי הפגישות בנושאי תחבורה וכל הטיפול בנסיעה ברמה הלוגיסטית (של כל המשלחת כולה, כולל משרד המודיעין). 
מר חגי צוריאל, מנכ"ל משרד המודיעין-אמון על ההיבטים המדיניים-ביטחוניים ומודיעיניים של פעילויות השר ובמסגרת זאת טיפל גם על הכנותיו לכנס לפני הנסיעה ובמהלכה.
מר ברק נפתלי, ראש מטה השר במשרד המודיעין-  מתלווה לשר בפגישותיו המדיניות – מודיעיניות.
מר אריה שליקר, ראש אגף קשרי חוץ מדיניים במשרד המודיעין- אחראי על תיאום נסיעות השר והמנכ"ל לחו"ל וכן על הכנה וליווי הפגישות המדיניות – מודיעיניות.

2 מאבטחים של יחידת מגן (מאבטח מקדים ומאבטח צמוד).


2. נסיעת השר לעומאן (מוסקאט) 6- 8 בנובמבר 2018.

1. יעדי הנסיעה: 

שר התחבורה והמודיעין מר ישראל כ"ץ, הוזמן על ידי שר התחבורה והתקשורת של עומאן ומזכ"ל ארגון IRU (WORLD ROAD TRANSPORT ORGANIZATION) להשתתף בקונגרס העולמי של IRU ובדיאלוג מיניסטריאלי שיתקיים במהלך הקונגרס. הקונגרס התקיים בין ה – 6 ל- 8 בנובמבר 2018.

הקונגרס העולמי של IRU הוא הפלטפורמה להפגיש בין מקבלי החלטות עולמיים, חילופי ידע ורעיונות, ניסיון למצוא פתרונות לסוגיות עכשוויות ועתידיות ובחינה והגדרת עתיד התחבורה שהולכת ומתפתחת.

השר ביקש לנצל הזדמנות חריגה זו ולהציג את היוזמה האזורית שלו של המסילות לשלום בפני שרי תחבורה שבשגרה לא יכול להיפגש עימם ונכחו במפגש המיניסטריאלי.

מעבר לחשיבות המקצועית מבחינת התכנים התחבורתיים של הכנס, לביקור זה משמעות מדינית אסטרטגית ראשונה במעלה.

יש לציין כי מדובר במדינה שאין לישראל עמה יחסים דיפלומטיים. בשל כך, כל הטיפול בנסיעה היה  מורכב ומסורבל וסגירת המינהלות הייתה מול המארגנים של הכנס והמארחים ולא מול נציגות ישראל בחו"ל, כפי שקורה בדרך כלל.

בשל סוגיות ביטחון מחמירות ביותר של יחידת "מגן", לא הייתה אפשרות "לבחור" מלון או טיסות וההחלטות התקבלו באישור יחידת מגן ואגף הביטחון במשרד התחבורה, תוך תיאום מול משרד התחבורה העומאני. 
 
2. מצ"ב פרוטוקול החלטת ממשלה, בו היא מאשרת את נסיעת השר לעומאן בתאריכים הללו.
3. להלן פירוט ההוצאות של השר ועובדי משרד התחבורה:

	
	סכום
	גורם מממן
	שמות העובדים 
	הערות

	לינה
	$14,404.32
	משרד התחבורה
	השר כ"ץ, עידן פרץ, צ'ארלס סולומון, שרון דוד, רון לאביוד, אברהם כהן
	

	כלכלה
	$1740
	משרד התחבורה
	עידן פרץ, צ'ארלס סולומון, שרון דוד, רון לאביוד, אברהם כהן
	

	כרטיסי טיסה + ביטוח
	$11,730
	משרד התחבורה
	השר כ"ץ, עידן פרץ, צ'ארלס סולומון, שרון דוד, רון לאביוד, אברהם כהן
	

















להלן פירוט ההוצאות של עובדי משרד המודיעין:

	
	סכום
	גורם מממן
	שמות העובדים 
	הערות

	לינה
	$22,064
	משרד המודיעין
	חגי צוריאל, איילה הנגבי, אריה שליקר+ 6 מאבטחים (מסווג)
	

	רכבים
	
	משרד התחבורה העומאני
	
	הרכבים היו משוריינים וסופקו על ידי המקומיים

	אבטחה
	114,044.30 ₪

	משרד המודיעין
	מסווג
	

	כלכלה
	2761.2 ₪

	
	[bookmark: _GoBack]חגי צוריאל, איילה הנגבי, אריה שליקר
	

	כרטיסי טיסה + ביטוח
	$5889.69
	משרד המודיעין
	חגי צוריאל, איילה הנגבי, אריה שליקר
	





4. להלן הרכב המשלחת כולל תיאורי התפקיד:

הרכב המשלחת:
מר ישראל כ"ץ- שר התחבורה והמודיעין
מר עידן פרץ – ראש מטה השר- התלווה לשר לאירועי הכנס והפגישות במהלכו.
גב' רון לאביוד – יועצת התקשורת של השר- טיפלה בסיקור הביקור מול התקשורת הישראלית בארץ ובניו מדיה של השר.
מר צ'ארלס סולומון – סמנכ"ל בכיר תכנון כלכלי- אמון במשרד התחבורה על קידום היוזמה האזורית של השר, אשר הוצגה במהלך הכנס. 

מר אברהם כהן – מנהל אגף בכיר ביטחון- יצא על תקן מאבטח המשלחת ממשרד התחבורה, זאת בהתאם לנוהל טיפול בנסיעות לחו"ל בתפקיד עובדי מדינה (סיווג שמור). מדובר בנסיעה מורכבת מאוד מבחינה אבטחתית ומנהל האגף נערך לבניית תכנית אבטחה מקיפה. יש לציין כי יחידת "מגן" מאבטחת את השר ואנשי משרד המודיעין בלבד.

גברת שרון דוד – מנהלת קשרי חוץ- אמונה על תיאום נסיעות שר ומנכ"ל לחו"ל, טיפלה בהכנת הביקור כולו, תיאום הפגישות, תיאום המנהלות, תוך עמידה בקשר ישיר עם הצד העומאני ומארגני הכנס. 


מר חגי צוריאל, מנכ"ל משרד המודיעין- מוביל את היוזמה האזורית של השר ואמון על ההיבטים המדיניים ביטחוניים והמודיעיניים של פעילויותיו.

מר אריה שליקר, ראש אגף קשרי חוץ מדיניים, משרד המודיעין- טיפול בהופעת השר במסגרתו בקונגרס ה- IRU וסייע מול תקשורת זרה לפני הביקור ובמהלכו.

גב' איילה הנגבי – מנהלת אגף מדיניות, משרד המודיעין- לקחה חלק פעיל בפגישות המקצועיות לצד הכנס.

6 מאבטחים – 3 מאבטחים מקדימים ו- 3 מאבטחים צמודים- בהוראה של השב"כ.

בנוסף התלוו למשלחת 3 שוטרים מקומיים שהיו צמודים למשלחת לאורך כל הביקור.


                                                      בברכה

                                                                  שרון דוד
                                                                    ראש תחום קשרי חוץ


העתק: מנהל אגף הסברה ויחב"ל

בנין ג'נרי (A) רחוב בנק ישראל 5, ת.ד. 867 הקריה ירושלים  טל:02-6663190   פקס': 02-6663195   dover@mot.gov.il e-mail:

